
Tee ehitusloa andmine (Paul Kerese tänav, Paul Kerese väljak, Tallinna maantee, Aleksander Puškini tänav, Tuleviku tänav ja Peetri plats III etapp). 

1. ASJAOLUD JA MENETLUSE KÄIK
15.07.2021 laekus läbivaatamiseks tee-ehitusloa taotlus koos tee ehitusprojektiga, töö nr 2593, peaprojekteerija OÜ Keskkonnaprojekt, (linnavalitsuse dokumendiregistris kiri nr 6657) avalikult kasutatava Paul Kerese tänava ning Kreenholmi tänava ristmikust kuni Tallinna maanteeni, Aleksandr Puškini tänava, Tuleviku tänava ja Peetri platsini ristumiskohal asuva ringtee ümberehitamiseks ja loetletud tänavate teenindamiseks vajalike ehitiste rajamiseks (transiitteede rekonstrueerimise III etapp). 

Tee-ehitusloa menetluse raames olid kaasatud  OÜ VKG Elektrivõrgud, Narva Vesi AS, Telia Eesti AS, Narva Soojusvõrk AS, AS Gaasivõrk,  Narva Linnavalitsuse Arhitektuuri- ja Linnaplaneerimise Ameti, Linnamajandusameti ja Narva Linna Arenduse ja Ökonoomika Ameti  spetsialistid, kes on  kooskõlastanud või andnud tee ehitusprojektile (dokumendiregistris nr 6657, 9698) oma arvamuse.
Narva Linnavalitsuse 11.12.2019 korraldusega nr 961-k on jäetud “Narva transiitteede eelprojekt” (töö nr 1428, teostaja NovarcGroup AS – edaspidi eelprojekti koostaja) keskkonnamõju hindamine (KMH) algatamata.

Ehitusseadustiku § 42 lõike 7 p.2 kohaselt on ehitusloa taotluse menetlusse kaasatud tänavate kinnistutega piirnevad kinnisasjade omanikud, kellele on saadetud äriregistrisse kantud elektronposti aadressidele digitaalallkirjastatud arvamuse päringud koos asendiplaaniga (linnavalitsuse dokumendiregistris nr 2227). Ehitusloa taotluse menetleja palus e-posti teel saadetud kirjades kinnitada kirja (koos lisaga) kättesaamist.

Arvamuse avaldamiseks on kaasatud järgmiste korterelamute omanike esindajad: KÜ Kreenholmi 15, KÜ Energia tn 7; KÜ P.Kerese tn19, KÜ P.Kerese tn 17, KÜ P.Kerese tn 13 ja 15, KÜ P.Kerese tn 10, KÜ P.Kerese tn 8, KÜ P.Kerese tn 6, KÜ P.Kerese tn 4, KÜ P.Kerese tn 2, KÜ A.Puškini tn 19, KÜ Puškini 20, KÜ Puškini 21, KÜ Puškini 22.
Kinnituse kirja kättesaamise kohta on esitanud järgmised korteriühistud: P.Kerese 17, 10, 8, 6, 2. Arvamuse esitamise tähtaja möödumisel täpsustas ehitusloa taotluse menetleja telefoni teel äriregistris olevate telefoni numbrite kaudu kirjade kättesaamist. Kõik kaasatud korteriühistute esindajad kinnitasid kirja kättesaamist, kuid mitte keegi neist ei avaldanud arvamust kirjale lisatud ehitusprojekti asendiplaani kohta.  

Ehitusseadustiku § 42 lõige 9 sätestab, kui kooskõlastaja või arvamuse andja ei ole kümne päeva jooksul ehitusloa eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse ehitusloa eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi ehitusloa eelnõu kohta arvamust avaldada, kui seaduses ei ole sätestatud teisiti. Seega, ehitusprojektis määratud ehitusalaga  võib lugeda naaberkinnistute omanike poolt tee-ehitusloa taotlusega esitatud tee-ehitusprojekt ehitusloa andmiseks kooskõlastatuks.
 
Lisaks kortermaja omanike esindajatele olid ehitusloa menetlusse kaasatud ka naaberkinnistute juriidilised omanikud (linnavalitsuse dokumendiregistris nr 2227). Need on järgmised: 
1. P. Kerese tn 11 omanik, kes 16.09.2021 kooskõlastas ehitusprojekti (linnavalitsuse dokumentideregister nr. 8818)  
2. P. Kerese tn 14, omanikud. 
3. Linda tn 2, omanik, kes 31.08.2021 saatis kooskõlastamiseks saadetud ehitusprojektile (linnavalitsuse dokumentide register nr 8228) oma arvamuse/seisukoha.            
Linda tn 2 kinnistu omaniku arvamus edastati tellijale ning projekteerijale. Tellija kommenteeris Linda tn 2 omaniku märkusi järgmiselt: „Linda-Kerese ristmikule oli parempöörderada ette nähtud juba eelprojektis (Novarc Group AS töö nr 1428). Põhiprojektiga ei ole sellel ristmikul ette nähtud teha olulisi muudatusi. Samuti on lahenduse sobivust kontrollinud Liiklusohutuse audit (Lindvill OÜ, 13.06.2021, lisatud). Ka valgustite asukoht oli ette nähtud varasemalt kooskõlastatud eelprojektiga“. 
Linda tn 2 omanik tegi ehitusprojekti kohta neli märkust/küsimust/ettepanekut. Ehitusprojekti koostaja vastas Linda tn 2  kolmele märkusele järgmiselt: „lahendus tehtud vastavalt EP (koos liiklusohutuse auditiga) ja selle eelnevatele uuringutele“ ning märkusele „Linda 2 sissesõiduala tsooni uuendatud asfaltkate ja kõnnitee, katte liitumine olemasoleva kattega ning külgnevate rajatistega (tõkkepuu, tehnovõrgud, haljastus jms) projekteerida olemasolevat olukorda arvestavalt. Projekti lisada sellekohane märkus.“ projekteerija teatas, et märkusega on arvestatud ning lisatud seletuskirja“  (linnavalitsuse dokumendiregisteris kiri nr. 9698)
4. P.Kerese tn 5 omanik.
5. Kosmonaudi tn 4 omanik.
P. Kerese tn 5, P. Kerese tn 14 ning Kosmonaudi tn 4 omanikud ei ole kooskõlastamisest keeldunud ning ei ole arvamuse avaldamiseks taotlenud tähtaja pikendamist.

Vastavalt haldusmenetluse seaduse § 27 lõike 2 punktile 3 loetakse elektrooniliselt kättesaadavaks tehtud või edastatud dokument kättetoimetatuks, kui dokument või teade dokumendi kättesaadavaks tegemise kohta on edastatud äriühingu äriregistrisse kantud elektronposti aadressil. Seega, loetakse P. Kerese tn 14, P. Kerese tn 5 ning Kosmonaudi tn 4 kinnistute omanikele saadetud kaasamise kirjad kättetoimetatuks ning  ehitusseadustiku § 42 lõike 9 kohaselt loetakse tee-ehitusprojekt nende poolt ehitusloa andmiseks kooskõlastatuks. 

Ehitusseadustiku § 42 lõike 8 kohaselt, kui ehitusloa eelnõu kohta on kooskõlastamise või arvamuste avaldamise käigus esitatud märkusi, võtab pädev asutus need asjakohaselt arvesse või põhjendab nende arvestamata jätmist.
 Ehitusprojektis linna tänavate kavandatud ümberehitamise lahendus ei puutu ning ei riiva naaberkinnistute omanikke õigusi või huve. Ehitusprojekti lahenduse kohaselt jäävad kõik ümberehitamiseks kavandatud tee rajatised sihtotstarbega „transpordimaa 100%“ ning kuuluvad munitsipaalomandisse, kinnistute piiridesse. Ehitusprojekti kohaselt jääb pärast ehitustööde lõpetamist P. Kerese tn kesklinna poolses osas aastatega väljakujunenud transiitliikluse marsruut toimuma praegusel kujul, ehk:
- Veoautod: liiguvad Paul Kerese väljaku ringristmiku ja Tuleviku tn kaudu
- Sõiduautod: ei läbi ringristmikku, vaid liiguvad piirile Linda ja Malmi tn kaudu."

Tänava ümberehitamise tööde käigus võivad tõepoolest piirnevatel naaberkinnistute omanikel tekkida ajutised ebamugavused ehitustööde alas. 

Selleks, et vältida ja/või minimaliseerida naaberkinnistute omanike ehitustööde käigus tekkivaid ebamugavusi on majandus-ja taristuministri 09.01.2020 määruse nr 2 neljandas peatükis sätestatud nõue tee-ehitusprojekti seletuskirjas ette näha ehitustööde teostamise osa. Koos tee-ehitusloa taotlusega on esitatud ehitusprojekti seletuskirjas vastav peatükk nimetusega „Tööde teostamine“. Kõik ehitusprojekti osad on kohustuslikud täitmiseks ehitustööde töövõtjale.

Lisaks ehitusprojekti seletuskirja peatükile „Tööde teostamine“ kooskõlastas ehitusseadustiku §42 lg 3 p.5 kohaselt Arhitektuuri-ja Linnaplaneerimise järelevalve osakond ehitusprojekti järgmiste kõrvaltingimustega:
„Koos ehitamise alustamise teatisega esitada ehitusloa andjale ehitustööde teostamise ajalisegraafiku ja järjekorda, mis on kooskõlastatud Maanteeameti, tellija, töövõtja ning omanikujärelevalve poolt. Töövõtja kohustub koostama pressiteateid ja avaldama teateid kohalikus lehes sagedusega üks teavitus kvartalis.
Ajutise, ehk ehitusaegse, liikluskorralduse objektil korraldab ehituse peatöövõtja vastavalt tema poolt teostatavatele tööde etappidele. Enne iga järgneva etapil ehitustööde alustamist ajutine, ehk ehituseaegne, liikluskorraldus peab olema kooskõlastatud Maanteeametiga, tellijaga/Narva linnavalitsusega ning järgneva etappi töömahtude piiridega piirneva kinnisasja omanikuga. Samuti ehitustööde käigus tuleb järgida kehtiva Narva linna heakorra eeskirja § 9 sätestatud nõuded. Ehitustööde läbiviimisel ei tohi rikkuda teistele isikutele kuuluvaid asjaõigusi. EhS § 12 lg 1, 3 kohaselt tuleb ehitada ehitusprojekti kohaselt, järgides ehitise ja ehitamise kohta kehtivaid nõudeid ning ehitamisel tuleb arvestada ehitamisest mõjutatud isikute õigusi ning rakendada abinõusid nende õiguste ülemäärase kahjustamise vastu.“

Tee-ehitusloa taotluse menetlus toimus Narva Linnavalitsuse dokumendiregistris kirja nr 6657 all. Esitatud dokumentatsioonis avastati puudused ning ehitusprojekt on avastatud puuduste kõrvaldamiseks 06.09.2021, 07.09202 ning 13.09.2021 märkustega tagastatud.

07.10.2021 taasesitati kõrvaldatud märkustega tee-ehitusloa taotlus koos ehitusprojektiga edaspidiseks menetlemiseks (linnavalitsuse dokumendiregistris kiri nr 9698).

07.10.2021 seisuga on koos taotlusega esitatud tee-ehitusprojektile majandus-ja taristuministri 09.01.2020 määruse nr 2 § 6 sätestatud nõuete kohaselt lisatud kooskõlastuste koondtabelisse järgmiste tehnovõrkude valdajad:

1. HG ProSolution OÜ (gaasivõrgud), nõusolek nr. 3-7/871-21 on 23.08.2021. a antud projekti kõikidele osadele ning etappidele tingimustega, mis on  ehitusettevõtjale kohustuslikud täitmiseks: 
„Käesolev nõusolek on antud vaid AS-i Gaasivõrk gaasipaigaldiste ja sellega seotud rajatiste
kaitsevööndis tööde teostamiseks ning on üldist laadi. Ehitus- ja kaevetööde alustamisel kutsuda kohale AS Gaasivõrk esindaja. Kõik tööd teha vastavalt väljastatud tehnilistele tingimustele ja seletuskirja järgi“ ja muud nõusolekus nr. 3-7/871-21 loetletud tingimused (kiri lisatud).

2. AS Narva Soojusvõrk (soojusvõgud), kooskõlastus nr 133 on  antud 04.08.2021. a projekti kõikidele osadele ning etappidele tingimustega, mis on ehitusettevõtjale kohustuslikud täitmiseks:
„Enne tööde alustamist meie võrkude kaitsetsoonis kutsuda välja meie esindaja tel. 56351009. Soojustrasside šurfimine käsitsi. Tööde teostamisel tagada meie kommunikatsioonide säilivus“ (kiri lisatud)

3. VKG Elektrivõrgud OÜ (elektrivõrgud) kooskõlastus nr. VEV.01-03/978 on  antud 21.09.2021 a projekti kõikidele osadele ja etappidele tingimustega, mis on Narva Linna-valitsusele, ehitusettevõtjale ning projekteerijale tööprojekti koostamisel kohustuslikud täitmiseks (linnavalitsuse dokumendiregister nr. 9342 ): 
3.1. Ehitusettevõtjale ning projekteerijale „Ehitustööde alustamiseks vaja koostada tööprojekt ja kooskõlastada VKG Elektrivõrgud OÜ-ga. Tööprojekt peab olema koostatud vastavalt VKG Elektrivõrgud OÜ poolt väljastatud tehnilistele tingimustele nr 88, 89, 91-1, 91-2, 133 134, 135 ja 136. Tööprojekt kooskõlastada P. Kerese tn 11 omaniku Viru Keemia Grupp AS esindajaga:“ 
3.2. Tellijale: “Elektrivõrkude ümberehitamise töid on võimalik alustada pärast liitumislepingu nr 136 (14.09.2021) tingimuste täitmist, VKG Elektrivõrgud OÜ poolt tellitud tööprojekti valmimist ja ehitustööde töövõtjaga lepingu sõlmimist, mis tagab elektrivõrkude ümberehitamise üheaegse realiseerimise tee-ehitustöödega“ (kiri lisatud).

4. AS Narva Vesi, (vee- ja kanalisatsioonivõrgud) kooskõlastus nr C/437-1  on antud 11.10.2021 projekti  II ja III etappidele kahe tingimusega (linnavalitsuse dokumendiregistris kiri nr 9857), mis on suunatud tellijale:
4.1. AS Narva Vesi esitas 30.09.2021. a kirjas nr C/416 (kirja koopia saadetud Narva Linna
Arenduse ja Ökonoomika Ameti spetsialistidele: Anne Veevo, Arina Tsetlina, Erki Kõlli)
oma lahendused sademeveekanalisatsiooni rajamise osas A. Puškini tänava - Tuleviku tänava
ristmikule. Nimetatud lahenduste elluviimine peab olema tehtud enne A. Puškini - P. Kerese ringristmiku valmimist;
4. 2. A. Puškini tänava ja Tuleviku tänava sademeveekanalisatsioon oleks otstarbekam ühendada
[bookmark: _GoBack]magistraalse sademeveekollektoriga A. Puškini tänava - P. Kerese tänava ristmikul, mitte variandiga, mille kohaselt sademevesi juhitakse ühisvoolsesse kanalisatsiooni, mis
kulgeb mööda A. Puškini tänavat (kiri lisatud).

5. AS Telia Eesti (sidevõrgud) kooskõlastus nr 35687862 on projekti II ja III etappidele (linnavalitsuse dokumendiregister nr. 10041 ) antud 15.10.2021 tingimustega, mis on ehitusettevõtjale kohustuslikud täitmiseks: 
5.1. „Tööde teostamisel tuleb lähtuda sideehitise kaitsevööndis tegutsemise eeskirjast. Töid võib teostada ainult  Telia volitatud esindaja kirjaliku tööloa alusel:“ 
5.2.Tellijale, ehitusettevõtjaale ja projekteerijale: „ Enne Telia sideehitise ümberehitamist peab ümberpaigaldusest huvitatud isik sõlmima Tellijaga sideehitise ümberehitamise lepingu….. Ümberehitatavale Telia sideehitisele vormistada ehitusteatis ja kasutusteatis“. (kiri lisatud)

Seega, tehnovõrkude valdajad on andnud tee-ehitusprojektile ehitusloa saamiseks kooskõlastuse.  

Tehnovõrkude valdajate poolt on tee-ehitusprojekti kooskõlastuse juurde esitatud tingimused/märkused tehtud ainult tee ehituse töömahtude piiri jäävate võrkude valdajatele kuuluvate tehnorajatiste suhtes, millistega arvestatakse tööprojektis ning ehitustööde käigus. Kui ehitustööde käigus tekib vajadus tee ehituse töömahtude piiridesse jäävate tehnovõrkude asukohtade muutmiseks ning tehnovõrgu valdaja nõustub muudatusega, vormistatakse ehitusprojekti muudatus, mis vormistatakse vastavalt majandus-ja taristuministri 09.01.2020 määruses nr 2 § 11 sätestatule. Kui ehitustööde käigus ehitusprojekti tehnovõrkude osas tehtud muudatus ei sisaldu ehitusseadustiku § 46 lg1 punktis 1 loetletud, siis ehitusprojekti muudatus ei too kaasa antud ehitusloa kehtetuks tunnistamist.

Majandus-ja taristuministri 09.01.2020 määruse nr 2 „Tee ehitusprojektile esitatavad nõuded“ § 1 lg 1 kohaselt sätestab määrus nõuded avalikult kasutatava tee ja avalikkusele ligipääsetava eratee (edaspidi üheskoos tee), välja arvatud tehnovõrgu, ehitusprojekti dokumentatsioonile. Seega, enne tee-ehitustööde töömahtude piiridesse jäävate tehnovõrkude rajamise- ja/või ümberehitamise/ümbertõstmise tööde alustamist peab tehnovõrkude tööprojektid kooskõlastama võrkude valdajatega. 
Ehitusseadustiku lisa 1 kohaselt peab ehitisregistri elektroonilise keskkonna kaudu esitama:
· side- ja telekommunikatsiooniehitiste rajamiseks või ümberehitamiseks ehitusteatise. Nõutud taotlus on 26.10.2021 esitatud menetlemiseks (linnavalitsuse dokumendiregistris kiri nr. 10381)
· ühisveevärgi- ja kanalisatsioonitorustiku rajamiseks või ümberehitamiseks ehitusloa taotluse. Nõutud taotlus on 26.10.2021 esitatud menetlemiseks (linnavalitsuse doku-mendiregistris kiri nr. 10381)

26.10.2021 kõik muud kaasatud isikud kooskõlastasid ehitusprojekti: 

1. Arhitektuuri- ja Linnaplaneerimise Amet kooskõlastas projekti tingimised märkustega:
1.1 Projekteerimise käigus koostada geodeetilise töö projekt vastavalt keskkonnaministri 28.06.2013 määrusele nr 50 „Geodeetiliste tööde tegemise ja geodeetilise märgi tähistamise kord, geodeetilise märgi kaitsevööndi ulatus ning kaitsevööndis tegutsemiseks loa taotlemise kord“. https://www.riigiteataja.ee/akt/103072013014 NB! Pinnases ja looduslikus kivis paikneva geodeetilise märgi kaitsevöönd on 3 meetrit märgi keskmest, riikliku geodeetilise võrgu I ja II klassi märgi ning fundamentaalreeperi kaitsevöönd on 5 meetrit märgi keskmest ning ehitisele paigaldatud geodeetilise märgi kaitsevöönd on 0,5 meetrit ehitise pinnast horisontaalsuunas ning 3,2 meetrit vertikaalsuunas (vt. § 17). Tuletame ka meelde, et ehitustööde käigus paigaldatakse geodeetilised märgid vastavalt kooskõlastatud geodeetilise töö projektile ja koostatakse ehitustöid kirjeldav aruanne. Geodeetilise töö projekt esitada Narva Linnavalitsusele e-posti aadressil geodeesia@narva.ee.
Vastavalt RAS § 35 võib geodeetilisi punkte ja võrke rajada, rekonstrueerida, mõõta ning hooldada isik, kellel on geodeedi kutse, mis vastab vähemalt kutseseadusega sätestatud kvalifikatsiooniraamistiku 7. tasemele kõrgema geodeesia valdkonnas.
1.2. Väheolulised märkused projekti vormistamise kohta:
„1. ELT+ ENV osa:
1.1 Failid ELT+ENV-0-03, ELT+ENV-3-01. Viia dokumendi vormistus vastavusse määruse 97 § 7 lõike 2 punktiga 4. Ehitusprojekti koostamise kuupäev on esitamata.
1.2 Fail ELT+ENV-0-02_koosseis. Dokumendi päistiitlis parandada faili tähis. Vale: ELT+ENV-0-03
1.3 Fail ELT+ENV-0-02. Kui avada dokument „Koosseis“, siis tekib järjehoidja „Teostaja:“ ekraani ülemisse ossa.
1.4 Failid ELT-8-02, ENV-8-01, ENV-8-02. Dokumendi jaluses parandada faili tähis.
2. ELF osa (foor):
2.1 Fail ELF-0-03. Dokumendi päistiitlis parandada faili tähis. Vale: ELF-03-03. Õige: ELF-0-03.
2.2 Fail ELF-0-02. Kui avada dokument „Koosseis (dokumentide nimekiri)“, siis tekib järjehoidja „seletuskiri“ ekraani ülemisse ossa.
2.3 Vastavalt „Ehitusprojekti dokumentide digitaalse vormistamise nõuded ehitusloa elektroonilisel taotlemisel“ osa 3 punkti 4 nõuetele täpsustab allkirjastaja oma rolli allkirjaümbriku vastaval väljal.“
1.3. „projekti  III etapp kooskõlastatud märkusega:
tööprojekti koostamisel täiendada liikluskorraldusvahendeid, sh lisada puuduvad suunaviidad, ohutuse tagamiseks teekattemärgistuse täristid.“

2. Linnamajandusamet kooskõlastas projekti tingimised märkustega:
„Kooskõlastatud märkustega: TEN-T ja Rahu viadukti rekonstrueerimise projektides on ette nähtud Rahu viadukti sõlme mahasõidu raadiusel liiklusohutuse tagamine põrkepiirde paigaldamisega erineva ohjeldamise tasemega. Rahu viadukti rekonstrueerimise projekti kohaselt peab sõidutee põrkepiire vastama tüübile H1W4 ja sillal H2W2, aga TEN-T projekti lahendus näeb ette lihtsustatud põrkepiire ohjeldamise tasemega N2 ja töölaiusega W3 paigaldamist. Lähtudes kahe olemasoleva projekti erinevusest palun võtta arvesse, et juhul kui Rahu viadukti rekonstrueerimise projekt saab 2022. aasta eelarvest finantseerimistoetust, on vajalik arvestada tööde protsessis projektides ettenähtud põrkepiirete erinevusi ja teha koostööd ning paigaldada tugevdatud põrkepiire, et tagada nii sõidukitele kui jalgliiklejatele ohutu liiklus.“

3. Narva linna Arenduse ja Ökonoomika Amet kooskõlastas projekti tingimised märkustega:
„Tööde teostamise käigus teha koostööd ka töömaaga piirnevate projektidega (Tuleviku tn Landverk OÜ ja LIDL Eesti OÜ) projekteerijate/töövõtjatega, sh koostöös lahendada liikluskorraldus, tööde teostamise ajagraafikud, katete kokkuviimine jms.“

Esitatud dokumentides puuduvad ehitusseadustiku § 44 toodud ehitusloa andmisest keeldumise põhjused. Seega, tee ehitusloa andmiseks takistusi ei ole.


2. ÕIGUSLIKUD ALUSED
2.1. Ehitusseadustiku § 101 lõike 1 kohaselt esitatakse tee ehitamiseks ehitusteatis kohaliku omavalitsuse üksusele või annab kohaliku omavalitsuse üksus ehitusloa.
2.2. Ehitusseadustiku § 39 lõike 1 kohaselt annab ehitusloa kohaliku omavalitsuse üksus.
2.3. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt on järelevalve osakonna põhiülesandeks ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.4. Ehitusseadustiku § 42 lõike 3 punkti 5 kohaselt võib ehitusloa kõrvaltingimusena eelkõige sätestada ehitise või ehitamise keerukusest tulenevad lisatingimused ehitamiseks.

3. OTSUS
3.1. Anda tee ehitusluba avalikult kasutatava Paul Kerese tänava ning Kreenholmi tänava ristmikust kuni Tallinna maanteeni, Aleksandr Puškini tänava, Tuleviku tänava ja Peetri platsini ristumiskohal asuva ringtee ümberehitamiseks ning loetletud tänavate teenindamiseks vajalike ehitiste rajamiseks ehitusprojekti töö nr 2593, peaprojekteerija OÜ Keskkonnaprojekt kohaselt. Ehitusluba ei laiene side, ja sademeveekanalisatsiooni rajatistele.
3.2. Kohustada ehitustööde tellijat täitma ja/või tagama täitmise kõrvaltingimusi, milleks on käesoleva korralduse   punktis 1 toodud  Linnamajandusameti, Arhitektuuri- ja Linnaplaneerimise Ameti, Narva Linna Arenduse ja Ökonoomika Ameti, VKG Elektrivõrgud OÜ, Narva Vesi AS, Telia Eesti AS, Gaasivõrk AS ning Eesti Raudtee AS kooskõlastustes esitatud ning ehitusloal loetletud märkused.

4. RAKENDUSSÄTTED  
4.1. Korraldus jõustub seadusega ettenähtud korras.
4.2.  Arhitektuuri- ja Linnaplaneerimise Ametil teha käesolev korraldus teatavaks tee ehitusloa taotlejale ning avaldada korralduse resolutsioon ajalehes „Põhjarannik“ ja “Narva Reporter” ning linna veebilehel.
4.3. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.











     Ants Liimets                                                                          Üllar Kaljuste                                                                
      Linnapea                                                                                Linnasekretär                                                                         
      								 




